Podatki na splošno zajemajo vse sektorje razen kmetijstva in osebnih storitev. Podatki so zbrani za naslednje spremenljivke:

Strukturna statistika podjetij (v nadaljnjem besedilu: SSP) omogoča natančen pogled v strukturo, uspešnost in glavne značilnosti evropskih podjetij kot celote in po različnih sektorjih. Poleg tega pomembno prispeva na več drugih področjih, kot so nacionalni računi, kratkoročna statistika in poslovni registri.

Vsebuje tudi informacije o ukrepih, ki jih je Komisija sprejela za zagotovitev razpoložljivosti visokokakovostne evropske strukturne statistike podjetij, in informacije o izvajanju uredbe o SSP s strani držav članic. Poleg tega vsebuje informacije o ukrepih Eurostata za povečanje ustreznosti strukturne statistike podjetij in zmanjšanje obremenitve za podjetja, povezane s pripravo statistike.

V skladu s členom 13(1) Uredbe (ES) št. 295/2008 o strukturni statistiki podjetij (v nadaljnjem besedilu: uredba o SSP) „Komisija do 29. aprila 2011 in nato vsaka tri leta predloži Evropskemu parlamentu in Svetu poročilo o statistikah, urejenih skladno s to uredbo, zlasti o njihovi kakovosti in o obremenitvi za podjetja“.To poročilo sledi poročilu iz aprila 2014.

Iz tabel 1, 2 in 3 je razvidno, da so podatki, ki so jih poslale države članice, na splošno precej popolni za vse module SSP. Države se štejejo za „velike“, „srednje velike“ ali „majhne“ na podlagi svojega deleža skupne dodane vrednosti EU v nefinančnih gospodarskih sektorjih.

SSP se uporabljajo v številnih drugih publikacijah. V letih 2015 in 2016 je bilo prispevanih veliko podatkov zlasti za Eurostatov letopis in regionalni letopis.

Poleg razpoložljivosti na spletišču Eurostata so rezultati vključeni tudi v številne članke, objavljene v prenovljenem razdelku „Industrija in storitve“ orodja Statistics Explained. Orodje Statistics Explained temelji na tehnologiji tipa wiki, namenjeno pa je pretežno razlagi evropske statistike s predstavitvijo podatkov in poudarkom na zanimivih ali presenetljivih statističnih podatkih z vsemi potrebnimi osnovnimi informacijami.

Vsi podatki držav članic za referenčno leto 2013 skupaj z zbirnimi rezultati EU so od decembra 2015 dostopni na spletišču Eurostata. Podatki so dostopni v razdelku “Strukturna statistika podjetij (SSP)“. Razdelek SSP je mogoče najti v razdelku „Industrija, trgovina in storitve“ ali s funkcijo iskanja.

·letna regionalna statistika (značilnosti so objavljene glede na regijo na ravni NUTS 2 in na dvomestni ravni NACE Rev. 2 (oddelki)) ter

·letna statistika podjetij po velikostnih razredih (značilnosti so objavljene po državah na trimestni ravni NACE Rev. 2 (skupine)) z velikostnimi razredi, ki so določeni na podlagi števila zaposlenih oseb);

Vse države članice so poslale podatkovne nize skladno z zahtevo iz Uredbe Komisije (ES) št. 251/2009. Glavni podatkovni nizi so:

·spremenljivke, povezane z inputom, in sicer inputom dela (na primer zaposlovanje in opravljene ure), inputom blaga in storitev (na primer celotni nakupi) ter inputom kapitala (na primer naložbe v opredmetena osnovna sredstva), ter

Skupno so bile stopnje zaupnosti iz leta 2013 za statistiko sektorjev storitev, industrije, trgovine in gradbeništva za dve odstotni točki nižje od stopenj iz prejšnjega poročila. Stopnje so bile za pet odstotnih točk višje za poslovne storitve, pri tem pa so se za demografijo podjetij znižale za eno odstotno točko.

Delež podatkov, ki so razvrščeni kot zaupni, je med 0 % in 36 %, pri čemer so zaradi zgoraj omenjenih pravil na splošno evidentirane višje stopnje za srednje velike in majhne države.

Rezultati iz leta 2013 za 28 držav članic EU in Norveško so pokazali dvoodstotno povečanje razpoložljivosti podatkov v primerjavi s prejšnjim poročilom Evropskemu parlamentu in Svetu. Največji napredek je bil dosežen v kategoriji srednje velikih držav.

Tabela 1:Razpoložljivost in zaupnost končnih podatkov za leto 2013 o storitvah, industriji, trgovini in gradbeništvu, NACE Rev. 2

Iz zgornje tabele je razvidno, da so zbirni koeficienti variacije EU večinoma pod 1,5. Izjema je spremenljivka za bruto naložbe, za katero so koeficienti pretežno med 0,6 in 2,5.

Države članice prosto odločajo o najučinkovitejših načinih zbiranja in obdelave podatkov v skladu z nacionalnimi posebnostmi (na primer velikostni razredi, gospodarska dejavnost ter regije) in razpoložljivimi upravnimi viri.

Da se določi natančnost SSP, se skladno z Uredbo Komisije (EU) št. 275/2010 zahteva, da vse države članice vsako leto Eurostatu zagotovijo informacije o kazalnikih kakovosti, kot so koeficienti variacije. Predložiti morajo tudi informacije o metodologiji, uporabljeni za zbiranje in obdelavo podatkov. Na podlagi informacij, ki so jih poslale vse države članice, je Eurostat pripravil oceno za leto 2013, njeni glavni deli pa so vključeni v to poročilo.

Pokazatelj, kako uporabna je SSP, je število prenosov s spletišča Eurostata. Številke v spodnji tabeli zajemajo obdobje od januarja do decembra 2016, v katerem so bili na voljo podatki za leto 2013.

Izmed zbirnih rezultatov EU za demografijo podjetij jih 14,2 % zaradi zaupnosti ni bilo na voljo. Številke in odstotki celic z zaupnimi podatki so predstavljeni v spodnji tabeli.

Vsa SSP je brezplačno na voljo na spletišču Eurostata v razdelku „Industrija, trgovina in storitve“, skupaj s podrobnimi obrazložitvami metodoloških vprašanj, ki so lahko pomembna za uporabnike.

Roki, do katerih morajo države članice poslati podatke za referenčno leto, kot je navedeno v uredbi o SSP, so:

Statistika storitev, industrije, trgovine in gradbeništva je časovno in po državah primerljiva le od referenčnega leta 2005, saj so nekatere države začele izvajati spremembe v metodologiji in obsegu pred navedenim letom. Izvajanje nove klasifikacije dejavnosti (NACE Rev. 2) leta 2008 preprečuje prenos katere koli časovne serije čez navedeno leto.

SSP se lahko uporabi skupaj s statistiko iz številnih drugih virov, kot so poslovni registri, nacionalni računi, ankete o stroških dela, statistika delovne sile in kratkoročna statistika. Analiza skladnosti SSP in drugih uporabljenih statističnih virov je pokazala številne razlike med podatki in uporabljenimi metodologijami. Za vsak statistični vir bo izbrana metodologija, ki najbolje ustreza namenom navedenega vira. Zato se metodologija v različnih virih razlikuje.

Skladnost se nanaša na mero, do katere statistična pravilnost dopušča kombiniranje podatkov iz različnih virov. Eurostat zato poskuša opredeliti skupne lastnosti SSP in drugih raziskovanj podjetij ter določiti, do katere mere so ta dosledna.

Eurostat ob upoštevanju teh izzivov sodeluje z zainteresiranimi stranmi v evropskem statističnem sistemu, da bi prilagodil postopek priprave statistike pomembnim spremembam v družbi in globaliziranem gospodarstvu z uporabo sklopa ukrepov v okviru projekta za pripravo okvirne uredbe o vključitvi statistike podjetij. Novi pravni okvir za vključitev statistike podjetij obravnava širša področja. Rezultat tega je vključitev neodvisnega sistema proizvodnje, ki temelji na več virih. Kar zadeva večjo učinkovitost, je cilj projekta odpraviti številne težave in:

V skladu z uredbo o SSP bodo nacionalni statistični uradi še naprej zagotavljali osnovni nabor strukturne statistike podjetij (npr. informacije o populaciji podjetij ter o ustanovitvi in prenehanju podjetij ter njihovem preživetju, prihodku, dodani vrednosti, zaposlenosti, bruto naložbah, proizvodni vrednosti, inputu faktorjev) in ga dali na voljo uporabnikom. Vendar se nadaljnja priprava SSP, ki ni povezana z drugimi področji statistike podjetij – v skladu s sedanjim razdrobljenim pristopom, pri katerem je vsako področje zajeto v ločenem pravnem okviru –, ne šteje več za trajnostno, in sicer zato, ker ni dovolj prilagodljiva, da bi se odzivala na nastajajoče potrebe uporabnikov in da bi zmanjšala statistično obremenitev za podjetja.

Eurostat je vključen tudi v dejavnost za doseganje popolne skladnosti z uredbo o SSP, kar zadeva pravilno uporabo „podjetja“ kot statistične enote, kot je opredeljena v Uredbi Sveta (EGS) št. 696/93. V tej uredbi je navedeno, da „[je] [p]odjetje [...] najmanjša kombinacija pravnih enot, to je organizacijska enota, ki proizvaja blago ali storitve in razpolaga z določeno stopnjo avtonomnosti pri sprejemanju odločitev [...]“. Pravne enote, ki nimajo zadostne avtonomnosti pri odločanju, bi bilo treba kombinirati z njihovimi nadzornimi enotami za oblikovanje enotnega podjetja. Za 23 držav (22 držav članic in eno državo članico Efte) se je štelo, da njihova uporaba podjetja kot statistične enote v SSP ni povsem ustrezna. Vse te države so Eurostatu predložile svoj akcijski načrt za celovito uporabo podjetja kot statistične enote v SSP. Izvajati so ga začele junija 2016, pri čemer je Eurostat napredek preverjal vsakih šest mesecev.

Eurostat je razvil orodje za potrditev podatkov, ki ga države članice lahko uporabijo za preverjanje natančnosti in zaupnosti, preden podatke pošljejo Eurostatu. Velika večina držav članic uporablja to orodje za potrditev, kar je prispevalo k zmanjšanju števila različic in izboljšanju kakovosti podatkov, ki ji pošljejo države članice.

Eurostat je za izboljšanje skladnosti ukrepal na dva načina, in sicer s poročanjem o izvedenem spremljanju skladnosti in zagotavljanjem orodja državam članicam za potrditev podatkov.

AT, BE, BG, CZ, DE, DK, ES, HR, HU, IT, LT, LV, MT, NL, NO, PT, RO, SI, SK, UK

S = podatki so bili delno na voljo, vendar so manjkali pomembni deli zahtevanih informacij ali roki niso bili upoštevani (med 10 in 69 % točk).

D = dobra skladnost. Nekaj elementov je manjkalo ali je prišlo do manjših zamud pri pošiljanju podatkov (70 in 89 % točk).

·zmanjšati obremenitve za podjetja;

·odzivati se na nove in kompleksnejše potrebe uporabnikov.

8.2Uvedene in predvidene spremembe v SSP

Zmanjšanje obremenitve za podjetja je ključno za ohranitev pogojev za učinkovito delovanje sistema priprave statistike v Evropi, da bi se dosegli predvideni cilji na področju statistike podjetij. V ta namen Eurostat stalno sodeluje z nacionalnimi statističnimi uradi, da bi zmanjšal to obremenitev in povečal ustreznost statistike s poenostavitvijo zahtev po podatkih in zagotovitvijo, da razpoložljiva statistika izpolnjuje potrebe uporabnikov.

Z glavnimi uporabniki SSP je bilo opravljenih več posvetovanj v okviru Komisije in zunaj nje. Na podlagi teh posvetovanj je Eurostat odpravil zahteve, uvedene za sektor finančnih in zavarovalniških dejavnosti, ter za ta sektor uvedel standardne spremenljivke SSP. To se nanaša na podatke, zbrane za leto 2013.

Poleg tega so bili nekateri ukrepi, ki so jih države članice sprejele za zmanjšanje obremenitve za podjetja, povezani z zbiranjem podatkov za SSP. Večina držav članic pogosto uporablja vzorčna raziskovanja, pri čemer so sprejele nove strategije vzorčenja, da se zmanjša obremenitev za podjetja in znižajo stroški za nacionalne statistične urade. Poleg tega je več držav iz svojih raziskovanj izključilo mala podjetja in namesto tega uporabilo upravne vire podatkov, združene z ocenami. Nekatere države so razvile in začele izvajati spletne sisteme za zbiranje letnih davčnih in statističnih informacij. Ti sistemi uporabljajo sodobno informacijsko tehnologijo ter lahko izboljšajo kakovost podatkov in skrajšajo čas, ki je potreben za vnos in obdelavo podatkov.

Kar zadeva spremembe, načrtovane za SSP v okviru projekta za pripravo okvirne uredbe o vključitvi statistike podjetij, je za povečanje ustreznosti uradne statistike EU predvideno izvajanje naslednjih ukrepov. Čeprav bo to morda povzročilo dodatne stroške izvajanja za nacionalne statistične urade in podjetja, kot so stroški za dodatna raziskovanja za nekatere enote, bodo ti stroški izravnani s koristmi, ki jih bodo omogočile bolj standardizirana struktura podatkov in poenostavitve nekaterih zahtev po podatkih iz več uredb o statistiki podjetij.

·Povečanje obsega vseh SSP z razširitvijo razčlenitve dejavnosti NACE Rev. 2 na naslednja področja: P (Izobraževanje), Q (Zdravstvo in socialno varstvo), R (Kulturne, razvedrilne in rekreacijske dejavnosti) in S96 (Druge storitvene dejavnosti).

·Razširitev zajetja spremenljivk „naložbe v stroje in opremo“ in „opravljene ure za storitvene sektorje“.

·Zagotovitev začasnih podatkov o MSP (po velikostnih razredih) za dve ključni spremenljivki (prihodek, število zaposlenih) v desetih mesecih po referenčnem obdobju.

·Prestrukturiranje zahtev po podatkih za sektor finančnih in zavarovalniških dejavnosti z uvedbo standardnih spremenljivk SSP, izbrisom spremenljivk, specifičnih za sektor, in razširitvijo obsega na vse podsektorje, kot so finančni zakup, odobritev hipotekarnih kreditov, odobritev potrošniških kreditov ter podobni finančni subjekti in pomožne dejavnosti.

·Izbris podatkov o razčlenitvi prihodka po proizvodih za sektor trgovine.

·Izbris podatkov o izdatkih za varstvo okolja.

·Zmanjšanje ravni podrobnosti (NACE na dvomestni ravni) za spremenljivke, ki so potrebne zlasti za nacionalne račune.

9.NADALJNJI RAZVOJ

SSP se trenutno osredotoča le na nacionalno raven, pri čemer se ne upošteva novo okolje, v katerem se dejavnosti podjetij še naprej razvijajo. Enotni trg in globalizacija sta spremenila organizacijo podjetij. Za obravnavo tega je Eurostat v sodelovanju z državami članicami proučil več ukrepov za spremembo SSP, „da bi zadovoljil“ spreminjajoče se potrebe uporabnikov, kar je ključno za ustreznost uradne statistike.

Predlagane spremembe sedanjih zahtev SSP so naslednje.

·Uvedba vidika nadzora podjetij, kar bi omogočilo razdelitev populacije SSP na tri kategorije: neodvisna podjetja, podjetja pod domačim nadzorom in podjetja pod tujim nadzorom.